282 Sanseorganerne. — Øjet. 



Forbindelse mellem de to Øjnes Bevægelser, idet de ere tvungne 

 til at følge hinanden. Vi kunne ikke bevæge det ene Øje uden at 

 det andet strax følger med og det Mærkeligste herved er, at begge 

 Øjne ingenlunde altid sættes i Bevægelse af tilsvarende Muskler; 

 se vi til Højre er det tværtimod for højre Øjes Vedkommende den 

 ydre lige Muskel der virker, medens det venstre Øje drages tilhøjre 

 af den indre lige Muskel. 



Øjnenes Samvirken gaar endnu videre; nærmer man et Lys til 

 et Menneskes Øje, ser man at Pupillen strax trækker sig sammen, 

 men ogsaa det andet Øjes Pupil formindskes paa samme Tid, selv 

 om det nok saa omhyggeligt er skærmet mod Paavirkning af Lys- 

 straalerne. 



Efter hvad De saaledes have hørt om Øjnene vil det ikke 

 overraske Dem, at en Sygdom i et af Øjnene ofte kan medføre en 

 lignende Lidelse i det andet; det er de Sygdomme som man kalder 

 de sympathiske Øjelidelser; i mange Tilfælde har man da ikke 

 nogen anden Maade at frelse det sidst angrebne Øje end ved en 

 Operation helt at borttage det syge Øje, der havde fremkaldt den 

 sympathiske Øjelidelse. 



Da vi ere i Færd med Øjets Sygdomme vil jeg dog ogsaa sige 

 et Ord om den almindeligste Øjesygdom, som egentlig kun angriber 

 Øjets Beklædning. Indsiden af Øjelaagene er udklædt med en Slim- 

 hinde der slaar sig over paa Senehinden og strækker sig helt ud 

 over Hornhinden, hvor den er ganske tynd og gennemskinnende. 

 Man kalder denne Slimhinde Øjets Bindehinde — Conjunctiva — 

 fordi den forbinder (conjungo) Øjet og Øjelaagene. Denne Binde- 

 hinde kan blive Sædet for Betændelse især hos Børn og svage Per- 

 soner og naar denne Sygdom forsømmes kan den give Anledning 

 til Følger af højst forskellig Betydning; i de mindre alvorlige Til- 

 fælde ser man at Øjehaarene falde ud, men de farligere Be- 

 tændelser af denne Art kunne efterlade Pletter paa Hornhinden, hvor- 

 ved Synet kan besværliggøres eller endog helt ophæves. Man 

 kalder denne Betændelse for Conjunctivitis — Bindehindebetændelse. 



De vide alle, at der er mange Mennesker hos hvem Øjnene 

 ikke staa i den naturlige og regelmæssige Stilling til hinanden; 



